HAUSA NEWS UPDATES ALKANAWY.COM.NG: June 2019
Akwai Wasu Mutane da Basasan Najeriya ta Zauna Lafiya - Inji Shugaban Kasa Buhari
Shugaban Najeriya Muhammadu buhari yace Yazama Dole yama Alummar Najeriya bayanin Mutanan dake Assasa Rikice Rikice Acikin Najeriya.
Shugaban Najeriya Muhammadu Buhari yace duk matsalolin Rashin tsaron da Najeriya ke fama da Shi a yanzu ya samo asali ne daga wajen shuwagabannin addinai da kuma manyan yan Siyasar Najeriya domin biyan bukatar kansu.
Yawancin rikicin da ake fama dashi tsakanin jama’a ko rikicin addini suna samo asali ne daga wajen yan siyasa dake daukan nauyin hare haren ta,addanci ko kuma malaman addinan dake tunzura mabiyansu, ko kuma shuwagabannin kabilu dake umartar yan kabilarsu su kashe wasu Domin Su gurgunta kasarmu Najeriya.
Dan haka shugaban Najeriya Muhammadu Buhari yace ya dauki alkawarin tabbatar da Najeriya ta zauna a matsayin kasa daya al’umma daya, tsintsiya madaurinki guda,
Domin yan kasa su zauna cikin hadin kai ba tare da nuna bambamci ko wariya ga wani ba.
Shugaban Najeriya Muhammadu buhari yakara da cewa Dani aka yi gwagwarmayar tabbatar da Najeriya kasa daya al’umma daya, don haka zan sadaukar da sauran abinda ya rage min a rayuwata domin ganin Najeriya ta zauna cikin hadin kai da kuma inganta rayuwar yan Najeriya.
Muna Rokon Ubangiji Allah ya Zaunar Mana da Kasar Mu Najeriya Lafiya.
Ubangiji Allah kadaura Shugaban Najeriya Muhammadu buhari Akan Makiya Zaman Lafiyar Kasar Mu Najeriya.
By Usman Alkanawy - June 13, 2019 No comments: Links to this post
Tsarin Ganduje Yafi Na Kowanne Gwamna A Kasar Nan - Inji Tawagar Turai Kan Dimokaradiyya
An bayyana jawaban Gwamnan Kano Dr Abdullahi Umar Ganduje, na rantsuwar kama ragamar mulki a karo na biyu, A matsayin na farko a jawaban gwamnonin Najeriya na ranar rantsuwar 29 ga watan Mayu, 2019.
Wata Tawagar sanya ido kan harkar Dimokuradiyya ta Duniya dake da matsuguni a kasar Turai, ita ta bayyana hakan cikin wata sanarwa da ta aikewa Gwamnan Kano, da sa hannun Shugabanta Maxwell Brown Junior, takardar da aka rabawa manema Labarai dauke da sa hannun babban Sakataren watsa Labarai na Gwamna Ganduje, malam Anwar, ta bayyana jawaban Gwamnan a Matsayin, kammalalle, mai daukar hankali da basira da ya dace akan lokaci.
Takardar ta bayyana cewa, mambobin sanya ido kan Dimokuradiyya na duniya sun gamsu da kokarin Gwamnan bisa jajircewa tare da alakanta jawaban shekarar 2019 da wanda yayi a shekarar 2015.
Takardar ta zayyano wasu daga jawaban Gwamnan na shekara ta 2019 dake cewa, "Zaku iya tunawa a lokacin rantsar dani a Matsayin Gwamnan jahar mu abar kauna a ranar 29 ga watan Mayu, 2015, na zaiyyana alkibilar wannan gwamnati a jawabina na farko, cewa zan karasa ayyukan gwamnati dana gada tare ingantasu da kuma kirkiro da sabbin ayyyuka da shirye shiryen inganta rayuwar Jama'ar jahar mu."
Da wannan, takardar ta bayyana Gwamnan a Matsayin Shugaba da yake da zummar hada kudirin Gwamnatin sa ta baya da ta yanzu. "hakan kuma zai bashi dukkan damar samun gobe mai kyau" cewar takardar.
Takardar ta Kara da cewa mambobin sanya idon, sun nuna farin cikin su kan bayanan Ganduje, daki daki cewa, gwamnati da dukkan Al'ummar Kano ke da hakkin mayar da jahar Tauraruwar rayuwa.
"Kada mu manta cewa an kammala zabuka, yanzu abun daya rage mana shine yin aikin da kowa zai mora. Zan sanya kowa cikin gwamnatina. Batare da La'akari da banbancin siyasa ba, zamu sanya Kano tayi muku aiki," alkawarin Ganduje kenan.
Abun da yaja hankalin yabawa jawaban Ganduje shine, kudirin daya zaiyyana zai gudanar cikin shekaru 4 masu zuwa na wa'adinsa na biyu.
Wadanda suka hada da burin martaba al'ummarsa. Sai ya Kara da cewa zai jajirce wajen gina jahar na karfafa fannin lafiya da ilimi, garambawul wa sashen noma da kasuwancin noma.
Sai kuma kayata biranen Kano, samar da karin ayyukan yi ga Jama'a, tabbatar da tsaro da zaman lafiya don habaka tattalin arziki da ciyar da jahar gaba.
Tawagar sanya idon kan Dimokradiyar dake kasar Turai, ta kara jinjinawa Gwamnan na tsarinsa don tunkarar sashe bayan sashe da zummar nausa jahar ga tudun natsira, Kamar yadda ya fara a wa'adin mulkinsa na farko.
A sashen ilimi kan burin Ganduje, ya nuna karara, gun da yake cewa, kuma takardar ta zayyana "A farkon jawaban samun nasarata, gwamnati zata bayar da ilimin firamare dana gaba dashi kyauta kuma dole ga 'yan asalin jahar Kano, Sannan a bangaren ilimin manyan makarantu kuwa zai kasance cikin rahusa.
A game da ilimin Kawai, daga yau ya zama kyauta ga nakasassu a dukkan matakai hadi da manyan makarantu. Dokokin da zasu tabbatar da haka daga gwamnati za a fitar dasu nan bada jimawa ba."
"Wadannan bayanai na baya dana yanzu kan kokarin samar da rayuwa mai inganci, tsarin Dr Abdullahi Umar Ganduje kan ilimi zai kasance na farko da yafi kowanne tsari a fadin Najeriya a wannan karnin 2019 zuwa 2023. Haka zalika sauran bangarorin, nuna kulawarsa ta kwarai ta sanya mana kaunarsa gaba dayanmu," Kamar yadda takardar ta tabbatar.
Haka zalika a sashen lafiya Ganduje yace zaiyi yaki da cutar Sankara data addabi yawancin mata a jahar, Inda yace ya bayar da kwangilar gina cibiyar kula da masu cutar Sankara a Asibitin kwararru na Muhammadu Buhari kan tsabar kudi naira biliyan biyu da digo hudu, wadda cibiyar zata kasance ta farkon tarihin Asibitocin gwamnati a fadin Najeriya.
Gwamna Ganduje ya kuma bada tabbacin inganta fannin noma fiye da kowanne lokaci a fadin jahar Kano.
Sai yace gwamnati zata sanya naira biliyan daya da digo takwas a fannin noman adduga cikin shekaru hudu a Kananan Hukumomi Talatin da biyu da aka zaba a jahar.
Takardar da tawagar ta aikewa Gwamna Ganduje, ta karkare da zayyana jawabinsa kan harkokin tsaro "Dole a magance barazanar tsaro da ake fuskanta a jahar nan. Domin sake maido da martabar jahar baki daya, Gwamnatin mu ta fara gina da kuma sanya kayan aiki a cibiyar samar da tsaro a Bompai, cikin hedikwatar Rundunar 'yan sanda ta jahar Kano.
Tare da hadin gwiwar jami'an tsaro da yunkurin Al'umma za a kawo Karshen matsalar tsaro a makwabtan jahar.
Gwamnati na kokarin kashe bikin hawan Daba, Jagaliya da zaman majalisa da Matasa keyi ta hanyar wayar da kansu da kuma samar musu da abunyi.
Daga Uzairu Dauda Bauchi
By Usman Alkanawy - June 12, 2019 No comments: Links to this post
Cikakken jawabin shugaban Najeriya Muhammadu Buhari A bikin Ranar Damokaradiyya
Shugaban kasa Muhammadu Buhari ya gabatar da jawabinsa a wajen taron bikin ranar Damokradiyya wanda ke gudana yau a Abuja 12 ga watan Yuni. 2019
Buhari ya bayyana cewa babban burinsa a matsayinsa na Shugaban kasar Najeriya shine ya ga ya hada kan Alummar Najeriya guri daya.
Shugaban Najeriya Muhammadu buhari ya kuma yi tsokaci akan lamarin tsaro wanda ke ci ma kasar kwarya a tuwa inda ya bayyana cewa lamarin baya tsorata su illa ma kara masu kwarin gwiwa da hakan ke yi.
Ya jaddada cewa gwamnatinsa ba za ta lamunci aikin duk wanda ke so ya tsokani ko yi wa al'adun kasar ba'a ba ko kuma ya kawo wa tsaron kasa cikas.
"Bambancin 2015 da 2019 dangane da harkar tsaro shi ne cewa a wannan karo muna yin aiki tare da jam'ian tsaro masu yawa da bayanan sirri da kuma kayan aiki.
"Ba mu tsorata da kalubalen da ke gabanmu ba sai dai ma sun kara mana kwarin gwiwa ne.
"Shirye-shiryenmu na habbaka rayuwar 'yan kasa (N-power da ciyar da 'yan makaranta) abin koyi ga sauran kasashen duniya.
"A matsayina na shugaban komitin farfado da tafkin Chadi zan jagoranci zama na musamman don kawo karshen matsalolin tsaro a yankin.
"Ina mika godiya ta musamman ga 'yan kasuwa wadanda suka gina wuraren kasuwanci kamar layukan wayar hannu da kuma sauran wurare wadanda suka bai wa matasanmu aikin yi.
"Wannan gwamnati ba za ta yadda da aikin duk wanda yake so ya tsokani ko yi wa al'adunmu ba'a ba ko kuma ya kawo wa tsaron kasa cikas.
"Daga yau na mayar da sunan babban filin wasa na kasa da ke Abuja Moshood Abiola.
Muna Rokon Ubangiji Allah yama Shugaban Najeriya Muhammadu buhari jagora Acikin Mulkin shi.
By Usman Alkanawy - June 12, 2019 1 comment: Links to this post
Kotu Tayi Watsi Da Karar Kalubalantar Nasarar Buhari A Zaben 2019
Sai dai kuma kafin kotu ta jefar da wannan kara a kwandon shara, lauyan wadanda suka shigar da kara ya bayyana cewa a ranar Litinin ne suka mika takardar janye karar sai dai kuma ba su samu daman iya samu ya kaiga lauyoyin wadanda suke kara ba.
Alkalan wannan kotu su biyar cikin jagorancin mai shari’a Mohammaed Garba yayi watsi da wannan kara.
By Usman Alkanawy - June 10, 2019 No comments: Links to this post
Rundunar Yan Sandan Jahar Kano ta Haramta Gudanar da Tarurruka a Fadin Jihar.
Rundunar Yen sandan jahar Kano ta bada sanarwar haramta duk wani taro na zanga-zanga na lumana, ko goyon baya, ko fadakarwa akan kowani fanni na rayuwa har sai baba ta gani.
Wata sanarwa da Jami'in Hulda da jamaa na rundunar DSP Abdullahi Haruna ya Sanya wa hannu kuma aka rabawa manema labarai, yace wannan matakin ya zamo dole ganin yadda wasu ke son amfani da kuma rura wutar rashin fahimta da aka samu tsakanin masarauta da gwamnati wajen kawo hargitisi da rashin zaman lafiya a jahar.
Yace hakkin rundunar ce kare dukiya, martaba da rayukan al'umma, don haka yake gargadin kungiyoyi, na gwamnati, ko na saka kai ko masu rajin kishin alumna da su guji gudanar da duk wani taro na zanga zanga a ciki da wajen jahar, Wanda kin bin wannan doka ka iya kawo daukar mataki tsatsaura akan duk Wanda aka samu da hannu a ciki.
Daga karshe sanarwar tace an janye duk wata dama da aka baiwa kungiyoyi a baya na gudanar da tattaki a fadin jahar har sai sanda rundunar ta janye wannan doka.
By Usman Alkanawy - June 08, 2019 No comments: Links to this post
Ayau Adalin Shugaban Najeriya Muhammadu buhari yakawo Karshen Rikicin dake tsakanin gwamnan jahar Kano Dr. Abdullahi Umar ganduje da Sarkin Kano Muhammad Sunusi Lamido Sunusi.
Shugaban Najeriya Muhammadu buhari ya Sulhunta Gwamnan jahar Kano Dr. Abdullahi Umar ganduje da Sarkin Kano Muhammad Sunusi Lamido Sunusi Wanda Siyasa ta hada
Majiyar Mu ta Sanar Mana cewa yanzu haka gwamnan jahar Kano Dr. Abdullahi Umar ganduje yafasa tsige Sarkin Kano Muhammad Sunusi Lamido Sunusi daga Masarautar Kano
Amma Kukasance damu domin jin Cikakken Labarin
Muna Rokon Ubangiji Allah ya tabbatar da wannan Sulhun. el
By Usman Alkanawy - June 07, 2019 No comments: Links to this post
Buhari ya amince zai shiga tsakanin Ganduje da Sarkin Kano Sanusi
Bayan abubuwa sun rinchabe rahotanni suna bayyana cewa Shugaba Muhammadu Buhari ya amince ya tsoma baki a rikicin da ke faruwa tsakanin Gwamna Ganduje da Sarkin Kano Sanusi.
Majiyar Manuniya ta ruwaito Shugaba Buhari ya gayyaci Ganduje da Sarkin Kano zuwa Abuja domin dinke barakar dake tsakaninsu.
Majiyar tace Gwamnan Kaduna, Nasir El-Rufai ne ya fara yiwa shugaban kasar bayani akan batutuwan tsaro da suka addabi yankin a inda Mista Buhari ya umurci shugaban tsaron farin kaya DSS ya hada masa Gwamnonin yankin sannan kuma ya gayyato masa sarkin Kano da sakataren masarautar Kano.
An Bawa Sarki Sunusi Awa 24 Ya Amsa Tuhume-Tuhumen Da Ake Masa
Shugaban ma’aikatan fadar Sarkin Kano, Munir Sunusi ya tabbatar da samun takardar da gwamnan Kano ya aiko ma Sarki ta hannun sakataren gwamnati, inda yace a ranar Alhamis takardar ta iso fada, kuma masarauta tana yin nazari game da takardar. Bugu da kari rahotanni sun bayyana cewa a tuni gwamnatin ta kammala shirya kwamitin da za tayi nazarin duk amsar da Sarkin Kano ya baiwa gwamnati, inda ake sa ran kwamitin ne zata yanke hukuncin daya dace da Sarkin.
Idan za’a tuna hukumar ta koka kan yadda wasu na hannun daman Sarkin guda hudu suka ki amsa gayyatar da tayi musu yayin da take gudanar da bincike akan zargin almubazzarancin, inda hukumar ta zargi Sarkin da hana mutanen nasa gurfana gaban hukumar. A hannu guda kuma, Walin Kano ya musanta dukkanin tuhume tuhumen da ake yi ma Sarkin Kano da masarautar gabaki daya, inda yace masarautar Kano bata gaji naira biliyan 3.4 ba balle ma har ta almubazzarantar dasu. Read more:
By Usman Alkanawy - June 06, 2019 No comments: Links to this post
TY Danjuma, Zamani Lekwot Da Wasu Manyan Kiristocin Najeriya Sun Kai Karar Buhari Turai
Tsohon ministan tsaron Najeriya, Laftanar Janar TY Danjuma mai Ritaya da tsohon gwamna a jihar Ribas a lokacin mulkin soja, Janar Zamani Lekwot mai Ritaya da kuma Cif Solomon Asemota mai lambar kwarewa ta (SAN), sun gayawa majlaisar dokokin kasar UK cewar shugaban kasar Najeriya Buhari na neman kawo Jihadi a Najeriya domin ya musuluntar da Kiristocin Najeriya ne, ba wai yana kokarin kawo karshen ta’addancin Boko Haram da kuma rikicin Fulani makiyaya da manoma a Najeriya ba.
Tsofaffin Janar-Janar din sojan guda uku, wato Janar T.Y. Danjuma, Janar. Joshua Dogonyaro, Janar Zamani Lekwot, da kuma Ambasada Moses Ihonde sai kuma Solomon Asemota na wannan furuci ne karkashin kungiyar Tsofaffi kuma Kiristocin Najeriya (NCEF), wanda kuma cikin kungiyar akwai Janar Joshua Dogonyaro mai Ritaya, da kuma Jostis Kalajine Anigbogu, da kuma Mathew Owojaiye, da kuma Dakta Kate Okpaleke sai Moses Ihonde dukkan su a matsayin mambobin kungiyar.
Kungiyar Tsofaffin Kiristocin, wanda suka zargi Lord Lugard da shuka rikice-rikicen addinau dana bangaranci da rarrabuwar kai tsakanin Arewaci da Kudancin Najeriya.
Sun kuma yi kira da babbar murya kan a karfafa Dimokuradiyya tare da nuna kin amincewar su da Shari’ar musulunci a Najeriya, a cikin wata takarda da suka rubuta ranar 3 ga watan Yuni kuma suka aike da ita ga kungiyar gamayyar jam’iyyu na majalisar dokokin kasar UK (APPG) domin bawa kowa damar bautawa addinin da yayi imani da shi a Najeriya ba tare da neman musuluntar da Najeriya da Buhari ke yi ba.
Sarki Sanusi II Ya Janye Hawan Dorayi Ya Kira Taron Addu'ar Shekara 5 Da Rasuwar Ado Bayero
*Akwai Iyuwar Ganduje Zai Dakatar Da Shi A Gobe
Kana kuma Sarkin Kano Muhammadu Sanusi II ya janye hawan Dorayi an maye gurbinsa da yi wa tsohon Sarkin Kano Marigayi Ado Bayero addu'ar cika shekaru biyar da rasuwa. Tare da addu'ar cikar Sarki Sanusi II shekaru biyar a mulki.
Kazalika Dan jarida Nasiru Salisu Zango ya rubuta a shafinsa na facebook cewa, akwai iyuwar fitar da wata sanarwa a goben dangane da Sarkin.
Lamarin da ya sa wasu rahotanni dake yawo a gari ke hasashen cewa akwai iyuwar a goben Ganduje zai iya bayar da sanarwar dakatar da Sarki Muhammadu Sanusi II.
By Usman Alkanawy - June 05, 2019 No comments: Links to this post
Gwamnatin jihar Kano karkashi jagorancin Dr Abdullahi Umar Ganduje ta soke hawan Nassarawa wanda bisa ga al'ada sarkin Kano kan kaiwa gwamna ziyara a gidan gwamnati.
Wannan dai na kunshe ne cikin wata takarda da ta fito daga ofishin sakataren gwamnatin Kano.
Subhanallahi: Gobara Ta Lashe Kayan Tallafin 'Yan Gudun Hijira A Barno
Da jijjifin safiyar yau Laraba ne gobara ta lashe kayyakin tallafin masu gudun hijira na milyoyin nairori, a wani babban rumbun ajiyar kayan agaji da ke kan titin Baga, cikin Maiduguri.
Rumbun ajiyar dai mallakar Kwamitin Rabon Kayan Agaji na Shugaban Kasa ne.
An ruwaito cewa wutar ta kama da misalin karfe 6 na fiyar yau Laraba, kuma ta cinye kimanin katifu 400, ta lashe wata mota da kuma kayyayaki masu tarin tarin yawa.
Jami’an Sintiri na NSCDC, ‘yan sanda, kwana-kwana da kuma makwabta sun garzaya wajen kai dauki domin taimakawa a kashe wutar.
Kakakin Hulda da Jama’a na Hukumar Kashe Gobara ta Jihar Barno, Ambursa Pindar, ya tabatar da tashin gobarar, tare da cewa jami’an su sun kai daukin gaggawa.
Ya ce gobarar ba ta ci rayuka ko daya ba, amma ta ci kayyaki da wata mota kirar Jeep da ta dade ajiye a wurin.
Har zuwa yanzu dai ba ta tantance musabbabin tashin gobarar ba, wadda ta ci kayayyakin.
Sannan kuma ba a kai ga tantance ainihin asarar kaya da kayan abincin da suka salwanta ba. Amma dai an kiyasta sun kai na milyoyin nairori, kamar yadda aka tabbatar.
Binciki: An Gano Hanya Mafi Sauki Ta Rage 'Kiba Ba Tare Da Ansha Magani Ba
Ko kun san cewa kuka da hawaye wajen karfe 7 zuwa 10 na dare na rage kiba? - Bincike
Masana sun gano wata hanya mafi sauki da mutum zai bi idon har yana son rage yawan kiba maimakon shan magunguna ko abubuwan da za su zame masa illa.
Wani bincike da aka gudanar ya nuna cewa kuka mai tsuma zuciya na iya taimaka wa mutum wajen rage kiba. Binciken ya nuna cewa hakan na kasancewa ne saboda akwai alaka tsakanin kuka da tantanin halitta da ke taimakawa kan hakan.
Wadanan tantanin halitta zai taimaka wajen rage kiba da zaran mutun sanya abun tausayi a zuciyarsa sannan ya fara kuka.
Ka Nada Ni Mai Bada Shawara A Kan Man Fetur - Sakon Guru Maharaja Ga Buhari.
Babban matsafi nan kuma Shugaban gidauniyar One Love Family, Sat Guru Maharaj ji, a ranar Talata, 4 ga watan Yuni yayi kira ga Shugaban kasa Muhammadu Buhari da ya nada shi a matsayin mai bashi shawara na tsarkin jiki.
Ya ce akwai bukatar hakan saboda sauran kungiyoyin addini da shuabanninsu sun gaza.
Maharaji ya gabatar da wannan bukata ne a lokacin wani taron manema labarai.
An gudanar da taron ne a kauyen Maharaj ji da ke hanyar babban tikin Lagos/Ibadan.
Ya ce daga cikin abubuwan da ya ke sanya rai shi ne Shugaban kasar ya nada sa a matsayin wanda zai jagoranci ma’aikatun ruwa, noma, mai da gas a mulkin Buhari na biyu.
Ya ce gwamnatin tarayya na bukatar kara albashi sannan ta inganta jin dadin alkalai a kasar domin hana su karban cin hanci kai tsaye ko ta hannun wakilai.
Ya kuma yi kira ga samar da yan sandan jiha, cewa zai taimaka sosai wajen inganta lamarin tsaro a kasar.
Maharaji ya kuma shawarci gwamnatin tarayya da ta bayyana sunayen wadanda ke da hannu a almubazaranci da kudaden wasu kamfanonin da aka siyar a Najeriya, ciki harda na jiragen saman Najeriya, da Ajaokuta Steel, da Delta Steel, da hukumar NEPA da saurasu.
Matasan Kano 120,000 Za Su Samu Ayyuka Na Musamman A Gwamnatin Buhari
Majiyarmu ta ruwaito mataimakin shugaban kasa, Farfesa Yemi Osinbajo ne ya bayyana haka a ranar Litinin, 3 ga watan Yuni yayin wata ziyara daya kai jahar Kano, inda yace gwamnatin zata kara daukan matasan Kano 120,000 aiki a karkashin tsarin N-Power.
By Usman Alkanawy - June 04, 2019 No comments: Links to this post
Sakon Barka Da Sallah Daga Mataimakin Gwamnan Kano Dr. Nasiru Yusif Gawuna.
Mai girma Mataimakin Gwamna Dr. nasiru Yusif Gawuna. na taya mai girma Shugaban Kasar Nijeriya Gen. muhammad Buhari. da Maigirma Gwamna Dr. Abdullahi Umar Ganduje da sauran mukarraban gwamnatin jihar Kano baki daya, barka da sallah tare da fatan an sha ruwa lafiya.
Dadin dadawa mataimakin Gwamna yana yi wa daukacin ilahirin Al'ummar musulman Kano, dana duniya gaba daya barka da sallah da rokon Allah Ya karbi ibadunmu da muka gabatar a cikin watan Ramadan din da ya kammalu a jiya Litinin
Takabbalallah Minna Wa Minkum.
Gwamnatin Ganduje Za Ta Samar Da Hukumar Kula Da Lamuran Addini.
Gwamnatin Jihar Kano ta kafa Kwamiti na musamman don samarda Hukumar kula da lamuran Addini(Ministry for religious affairs) a Jihar Kano.
Dr. Muhammad Tahar Baba impossible shine zai Jagoranci Kwamitin, Mal. Muhammad Albakary Mikail, Sheik Abdallah Pakistan da sauran Mallaman Kano na kowanne Bangare suna cikin Mambobin Kwamitin.
Babu shakka wannan cigaba ne abin Alfahari ga masu Kishin Muslinci.
Allah yashiga cikin wannan lamari.
By Usman Alkanawy - June 02, 2019 2 comments: Links to this post
Harin Ta'addanci: Aisha Buhari Ta Yi Kira Da A Kawo Karshen Ta'addanci A Kasar Nan
Uwar gidan shugaban kasa Aisha Buhari ta koka game da yawan hare-haren da ake kaiwa cikin jihar Katsina da sauran sassan Nijeriya baki daya.
Uwar gidan ta bayyana cewa har in dai ba a dauki matakin gaggawa ba game da lamarin hakika babu wanda zai sha game da harin yan ta'addan.
"A lokacin da Sakataren gwamnatin jihar Katsina ya koka game da maganar tsaro, na tura sakon zuwa sassa daban-daban na rundunar tsaron Nijeriya, na kuma gaya masu, ko dai su je su kai dauki, ko kuma su yi sake a kashe mu gaba daya" inji Aisha Buhari
" Ya zama wajibi mutane su yi magana a kan abin da ake aikatawa wanda ba dai-dai ne ba, komin dacinsa dole a fito a yi magana a kansa" inji ta
Bayanan hakan sun biyo bayan lokacin da ta kai ziyarar gani da ido a sansanonin yan gudun hijira dake Katsina wadanda yan ta'adda suka tarwatsa a garuruwansu
Hukumar bayar da agajin gaggawa ta jihar Katsina ta bayyana cewa akwai yan gudun hijira har 1,707 a karamar hukumar Katsina; sai karamar hukumar Batsari 18,544, a Kurfi suna da 135, Faskari, kuma na da 1,440, a Kankara akwai 2,426, Danmusa, na da 513, sai Jibia – 616, sai kuma karamar hukumar Safana, na sa 607
Uwar gidan shugaban kasar kuma ta ce gwamnatin tarayya ta ware naira biliyan 500 domin kudaden bayar da tallafi, a don haka hukumar ta karkato jihar Katsina da bayar da tallafin domin akwai mabukatan da suke bukatar tallafin sosai domin rage radadin halin da suke ciki
By Usman Alkanawy - June 02, 2019 No comments: Links to this post
Hotuna: Hajiya Aisha Buhari Ta Tallafawa 'Yan Gudun Hijira Da Kayan Masarufi
Ayau Uwar Gidan Shugaban Najeriya Muhammadu Buhari hajiya Aisha Muhammadu Buhari ta farantama Yan gudun hijira Rai Acikin jahar Katsina.
Hajiya Aisha Muhammadu Buhari ta tallafama yan gudun hijira da kayan Masarufi Wanda yan Ta,adda Suka tarwatsa Masu garuruwan Su.
Uwar Gidan Shugaban Najeriya Muhammadu Buhari Hajiya Aisha Muhammadu Buhari taje Sansanin yan gudun hijira dake jahar Katsina inda ta Raba Masu kayan Masarufi Acikin wajan.
Muna Rokon Ubangiji Allah yasaka Mata da Alkairin duniya da Lahira.
By Usman Alkanawy - June 01, 2019 No comments: Links to this post